રાજકોટ અમદાવાદ હાઇવે ઉપર આવેલ કુવાડવા ગામે રહેતા જલ્પાબેન દીપકભાઈ બાહુકીયા નામના 22 વર્ષીય કોળી પરિણીતાએ કુવાડવા રોડ પોલીસ સ્ટેશનમાં  જણાવ્યું હતું કે તેમના પતિ કુવાડવા ગામે શિવમ મેડિકલ સ્ટોર્સમાં નોકરી કરે છે ગત તારીખ 12ના રોજ બપોરે અગ્યારેક વાગ્યે એકલી હતી ત્યારે બે બહેનો આવ્યા હતા જેમાં એક બહેને જયાબેન નામ આપી પોતે કુવાડવા ક્વાર્ટરમાં રહેતા હોવાનું જણાવ્યું હતું પોતાના ભાઈના ઘરે રાંદલ માતાજીની કૃપાથી દીકરાનો જન્મ થયો હોય અને તેઓએ માતાજીના લોટાની માનતા રાખી હોય જેથી તેઓ કંકુ અને ચૂંદડી માંગીને માનતા પુરી કરવાના હોવાથી તેઓ માંગવા નીકળ્યા છે તેવું જણાવતા જલ્પાબેને પણ પોતાને લગ્નના બે વર્ષ થઇ ગયા હોય સંતાન નહિ હોવાની વાત કરતા જયાબેને વિધિ કરવા માટે રોકડા 5051, સોનાનો દાગીનો માંગતા જલ્પાબેને 5500 રોકડા અને 1 લાખની સોનાની હાંસડી સાડીમાં બાંધીને આપી હતી તે લઇ વિધિ કરી હતી અને તમને 9 મહિને દીકરાનો જન્મ થશે તેમ કહી વિશ્વાસ વ્યક્ત કરી હવે અમે કુવાડવા સ્મશાનમાં વિધિ કરવા જઈએ છીએ અર્ધો કલાકમાં પરત આવીને તમારા દાગીના, રૂપિયા પરત આપી જાશું તેમ કહી બંને રફુચક્કર થઇ ગયા હતા એક કલાક સુધી નહિ આવતા પતિને જાણ કરતા તેઓ પણ દોડી આવ્યા હતા અને ક્વાટર્સમાં શોધખોળ કરતા જયાબેન નામનું કોઈ રહેતું ન હોય તેવું જણાવતા અંતે ફરિયાદ નોંધાવી હતી ઉચ્ચ અધિકારીઓની સૂચનાથી કુવાડવા રોડ પીઆઇ એમ આર પરમાર, પીએસઆઇ એમ કે ઝાલા અને સ્ટાફ આ ગુનાનો ભેદ ઉકેલવા પેટ્રોલીંગમાં હતો દરમિયાન મનીષભાઈ ચાવડા, દિલીપભાઈ બોરીચા, અજીતભાઈ લોખીલની બાતમી આધારે બુટાભાઈ ભરવાડ, હિતેષભાઇ ગઢવી, હરેશભાઇ સારદીયા, રઘુવીર ઈશરાણી, દેવેન્દ્રસિંહ જાડેજા અને મહિલા કોન્સ્ટેબલ ક્રિષ્નાબેન સીતાપરાને સાથે રાખીને ઠગાઇમાં મેળવેલ હાંસડી વેચવા માટે નીકળતા જ બંને મહિલાઓને દબોચી લીધી હતી જેઓના નામ પૂછતાં આણંદપર નવાગામમાં રહેતા લાભુબેન મહેશભાઈ ઉર્ફે ભડિયો નકુમ જાતે નાથબાવા અને નયનાબેન ભરતભાઈ નકુમ જાતે નાથબાવા જણાવતા બંનેની ધરપકડ કરી 1 લાખની હાંસડી અને રોકડા 5500 કબ્જે કરી ધોરણસરની કાર્યવાહી હાથ ધરી હતી.